Die omvang van plaasaanvalle moet internasionaal erken word - ProAgri
by Specialist Writer 27th September 2018, 2:47 pm 288 Views Comments Off on Die omvang van plaasaanvalle moet internasionaal erken word
Agri SA is ontevrede met President Cyril Ramaphosa se stelling dat daar “geen moord op boere” in Suid-Afrika plaasvind nie. Hy het dit tydens ‘n onderhoud by die Verenigde Nasies in New York gesê in reaksie op die Amerikaanse President, Donald Trump se omstrede twiet in Augustus.
“Plaasaanvalle en -moorde op alle boere, plaaswerkers en hulle gesinne is ‘n reuse probleem wat erken moet word,” sê Dan Kriek, Agri SA President.
Die minister van Polisie, Bheki Cele het vroeër vandeesmaand die jongste syfers oor dié aanvalle vrygestel. Die polisie se misdaadstatistiek toon dat 62 plaasmoorde gedurende 2017/2018 plaasgevind het. Agri SA doen ‘n beroep op President Ramaphosa as President van Suid-Afrika om die nodige nuanse en feite weer te gee.
“Die mate wat voedselprodusente en hulle werkers aan brutale aanvalle uitgelewer is kan nie weggepraat word nie. Volgens die jongste verslag van Agri SA het boere ongeveer R7,7-miljard in 2017 weens misdaad op plase verloor,” sê Kriek.
Lees Agri SA se jongste misdaadverslag hier:
Next article Verwagte kommersiёle mielie-oes is 2,09% minder as vorige skatting